Sveinung Sandberg

Sveinung Sandberg (født 5. desember 1977 i Bergen) er en norsk sosiolog og kriminolog.

Sandberg ble cand.polit. i sosiologi ved Universitetet i Oslo i 2003 og var deretter ansatt som stipendiat ved Sosiologisk institutt ved Universitetet i Bergen, der han tok ph.d.-graden i 2009 med avhandlingen Symbolic Capital and Linguistic Practice in Street Culture. Deretter var han postdoktor ved Institutt for sosiologi og samfunnsgeografi ved Universitetet i Oslo. I 2013 ble han ansatt som førsteamanuensis ved Institutt for kriminologi og rettssosiologi, og i 2014 ble han professor ved samme institutt.

Hans forskning kretser rundt terrorisme, marginalisering, vold, maskulinitet, illegale rusmidler og sosiale bevegelser, ofte med en narrativ eller diskursanalytisk vinkling.

Referanser 

Norske sosiologer
Norske kriminologer
Vitenskapelig ansatte ved Universitetet i Bergen
Professorer ved Universitetet i Oslo
Fødsler i 1977